تحریک لبېک د فرانس د سفير د ويستلو او سفارتخانې د بندولو غوښتنه نه ده کړې، مفتي منيب
مفتي منيب الرحمان ويلي، تحریک لېبک پاکستان یا ټي اېل پي د فرانس د سفير د ويستلو او د سفارتخانې د تړلو غوښتنه نه ده کړې، او نه يې غوښتي چې د يورپ سره دې اړيکې قطع کړی شي.
کراچۍ — هغه تور لګولی په ټيلي ويژن په دغه اړه دروغ ويل شوي دي، هغه زیاته کړې په حکومت به څوک څنګه اعتبار وکړي چې په ښکاره دروغ وايي. منيب الرحمان د ټي اېل پي او حکومت ترمنځ د خبرو په ډله کې شامل وو. د تحریک انصاف د حکومت سره د علماو يوې ډلې په 31 اګست ليدلي چې د ټي اېل پي د غوښتنو په اړه ورسره خبرې وکړي. د يادو خبرو وروسته ټي اېل پي خپل لاريون د پنجاب په وزیر اباد سيمه کې د غټ سړک نه يو مېدان ته اړولی او د ځايي ميډيا ترمخه د ټي اېل پي پلويان په يو مېدان کې راټول شوي دي. د دغه ليدنې وروسته منيب الرحمان او د بهرنیو چارو وزير شاه محمود قرېشي په ليدنه د شوو خبرو نور جزيات نه وو ویلي، خو يواځې دومره یې ويلي وو چې د دغو خبرو نتيجې به خلک په خپله وویني. لاقانونه ګرځول شوې تحریک لبېک په 22 اکتوبرد لاهور نه اسلام اباد ته لاريون روان کړی، او غوښتنې يې کولې چې د دغه ډلې مشر سعد رضوي دې خوشی کړی شي او د فرانس سفير دې د ملک نه وويستل شي. د لاهور نه د روانېدو وروسته په شيخوپوره سيمه کې د ټي اېل پي د غړو او پوليس ترمنځ نښتې هم شوې وې چې پکې دړاړو غاړو ته مرګ ژوبلې اوښتې وې. وروسته حکومت په پنجاب صوبه کې د حالاتو قابو ساتلو دپاره د نيم پوځي ځواک رېنجرز په صوبه کې په ځای کولو اعلان هم کړی وو، خو باوجود د دغې لاريون روان وو. حکومت بيا ويلي د تحریک لبېک 32 غړي يې نيولي چا چې په ټولنيزو رسنیو د کرکې پروپېګنډا کوله.